Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
19 พ.ค. 2558

เคาะกลยุทธ์ลงทุนบ่าย 
สรุปภาวะตลาดเช้า 
– SET Index พยายามทดสอบแนวต้านบริเวณ 1,520 จุด แต่ยังไม่ผ่านและปิดภาคเช้าที่ระดับ 1,517.52 จุด +7.11 จุด (+0.47%) ด้วยมูลค่าการซื้อขายหนาแน่นขึ้นมาที่16,666.22 ลบ.
– Most Positive Impact: AOT (+1.06 จุด)/ PTT (+0.91 จุด)/ DTAC (+0.63 จุด)
– Most Negative Impact: PTTEP (-0.42 จุด)/ SCB (-0.36 จุด)/ ADVANC (-0.32จุด)
จุดสังเกต: ตลาดหุ้นในช่วงเช้าถูกผลักดันด้วยหุ้นขนาดใหญ่ในกลุ่มพลังงาน (PTT และ TOP)และ ICT ( DTAC และ TRUE) แต่จะสังเกตเห็นว่าหุ้นใหญ่ทั้ง 2 กลุ่ม ไม่ได้ปรับขึ้นพร้อมกันทั้งหมด โดย PTTEP ADVANC เป็นหุ้นที่ร่วงลงสวนทิศทางกลุ่มทำให้ตลาดยังไม่สามารถทะยานขึ้นเหนือ 1,520 จุด ได้
 
แนวโน้มตลาดบ่าย
– ลุ้นโมเมนตัมบวกจากตลาดต่างประเทศช่วยผลักให้ SET ปรับขึ้นเหนือ 1,520 จุด – ตลาดหุ้นไทยซึมซับปัจจัยลบจากตัวเลข GDP และผลประกอบการของบริษัทจดทะเบียนในไตรมาสที่ 1/58 ที่อ่อนแอกว่าคาดไปพอสมควร ทำให้มีโอกาสฟื้นตัวช่วงสั้น แต่เรายังคงให้นำหนักตลาดฟื้นตัวจำกัดในกรอบแนวต้านบริเวณ 1,520-1,540 จุด โดยให้ระวังความเสี่ยงจาก 1) วิกฤตหนี้กรีซ, 2) การฟื้นตัวของเศรษฐกิจและอัตราเงินเฟ้อในสหรัฐฯและยุโรปอาจผลักดันให้อัตราผลตอบแทนของพันธบัตรปรับตัวขึ้น และ 3) การฟื้นตัวของเศรษฐกิจไทยที่อ่อนแอ รวมถึงการจัดการเลือกตั้งที่อาจล่าช้ากว่าโรดแมปของ คสช. อาจเป็นปัจจัยกดดันให้ตลาดกลับมาผันผวนหรือปรับถอยได้อีกครั้ง(แนวต้าน: 1,520 และ 1,531 // แนวรับ: 1,505 และ 1,495)
– หุ้นแนะนำภาคบ่าย: เก็งกำไร KTC (เก็งกำไรหุ้นที่จะมี Opportunity Day และบริษัทมีแนวโน้มรายได้เติบโตตามการฟื้นตัวของการบริโภคที่คาดว่าจะกลับมาในครึ่งปีหลัง, เป้าทางกลยุทธ์ 103-106 ตัดขาดทุน 94 บาท) และ AOT (ผลประกอบการขยายตัวตามการท่องเที่ยวที่ฟื้นตัว, เป้าทางกลยุทธ์ 300-305 ตัดขาดทุน 284 บาท)
– เก็งกำไร: หุ้นที่ปรับลดลงมากเกินไป JSP PF / หุ้น yield สูง: SPCG JASIF
 
คำแนะนำ
– กลยุทธ์: “แบ่งขายทำกำไรบ้างแถว 1,520-1,540 จุด” แม้ในทางเทคนิคการฟื้นตัวจะมีความเป็นไปได้ถึง 1,550 จุด อย่างไรก็ตามเผื่อบริหารความเสี่ยง นักเก็งกำไรควรแบ่งขายบางส่วนที่ 1,520+/- จุด โดยเรายังคงมุมมองระมัดระวังต่อความผันผวนของตลาดในช่วงเดือน พ.ค.-มิ.ย. สำหรับนักลงทุนระยะยาว แนะนำให้กลับมา “รอจังหวะทยอยสะสม” หุ้นพื้นฐานรายตัวเมื่อปรับถอยอีกครั้ง (Top pick: SCC CK CPALL TOP PS ADVANC CENTEL KCE PTT KTB)
 
Trading Idea
– Opportunity Day: (19 พ.ค.) HEMRAJ MALEE TRT BAFS SMT MC  //(20 พ.ค.) CENTEL ERW KTC ASP BJCHI PCSGH //(21 พ.ค.) PTTEP CPN/CPNRF/CPNCG PF AMATA TK TKS //(22 พ.ค.) TOP TTA SSI KTIS PTT //(25 พ.ค.) PSL PTTGC TSR CHO BCP IRPC //(26 พ.ค.) TVD ARROW PJW PPS TVT
 
ประเด็นจับตา/ติดตาม 
– (-) อัตราเงินเฟ้อเขตยูโรโซน – หากขยายตัวดีกว่าคาด อาจเร่งให้นักลงทุนเทขายทำกำไรในตลาดพันธบัตรเพราะกังวลว่าเศรษฐกิจที่ฟื้นตัวดีจะทำให้ ECB ยุติมาตรการ QE ตามกำหนด
– (+/-) ผลการประชุมร่วม ครม. และ คสช. = หากมีมติให้มีการทำประชามติร่าง รธน. จะส่งผลให้การเลือกตั้งถูกเลื่อนออกไปราว 3-6 เดือน อาจเป็นเหตุผลให้ตลาดแกว่งผันผวนได้